การเลี้ยงไก่ไว้สำหรับไข่สด ในกรุงวอชิงตัน
ความตื่นตัวของผู้คนในสมัยนี้ เกี่ยวกับการรับประทานอาหารที่ปลอดจากสารเคมี และถ้าเป็นอาหารประเภทผักผลไม้แล้ว ก็จะนิยมหาซื้อของที่ปลูกกันใ
ถ้ามีบ้านอยู่ห่างจากเขตนาครไปสักหน่อยยังจะเลี้ยงไก่ไว้สำหรับไข่สดทุกวันได้อีกด้วย แต่ปัญหาจะเกิดขึ้นถ้าบ้านที่เลี้ยงไก่นั้น อยู่ใกล้ๆ กับอาคารรัฐสภาในใจกลางกรุงวอชิงตัน คุณ Amanda Cundiff ย้ายจากนครลอส แอนเจลิสไปอยู่กรุงวอชิงตันได้หลายปีแล้ว และบอกว่าเติบโตขึ้นมาในบ้าน ที่เลี้ยงไก่ไว้ในสนามหญ้าหลังบ้าน ก็เลยไม่เห็นแปลกอะไร ที่จะเลี้ยงไก่ที่บ้านในกรุงวอชิงตัน ถ้าจะว่าไปแล้ว บ้านของคุณ Amandaเกือบจะเป็นฟาร์มได้ เพราะเธอเลี้ยงนกไว้ด้วยสามตัวมูลนกทำประโยชน์ให้กับสวนครัว และไก่ที่วิ่งเพ่นพ่านอยู่หลังบ้าน วางไข่ให้ทุกเช้า ปัญหาเกิดขึ้นเมื่อเพื่อนบ้านเห็นดีเห็นงามไปหาไก่มาเลี้ยงบ้าง แต่กรุงวอชิงตันมีเทศบัญญัติที่กำหนดไว้ว่าเล้าไก่จะต้องอยู่ห่างจากตัวบ้านอย่างน้อย 15 เมตรเนื้อที่บ้านของเพื่อนบ้านไม่กว้างขวางอย่างนั้น มีคนไปแจ้งตำรวจและไก่ของเพื่อนบ้านถูกยึดไป คุณ Amanda กับเพื่อนบ้านเลยกลายเป็นนักล๊อบบี้และได้รับการสนับสนุนจากเทศมนตรี Tommy Wells ซึ่งค้นคว้าหาข้อมูลเปรียบเทียบและพบว่า ผู้คนในเมืองอื่นๆ กำลังตื่นตัวเรื่องอาหารสด ถูกสุขภาพอนามัยหันมาปลูกผัก เลี้ยงไก่ไว้กินไข่กันเอง คุณ Ted Knutson ผู้มีอาชีพเป็นนักข่าวและมีบ้านอยู่ในย่านเดียวกันกับคุณ Amanda ไม่เห็นด้วยเป็นอย่างมากกับแนวโน้มในเรื่องนี้คุณ Ted บอกว่า คนย้ายออกไปอยู่บ้านนอกก็เพราะอยากจะหนีเสียงอึกทึกของการจราจร ในทางกลับกัน คนที่อยู่ในเมืองก็ไม่อยากอยู่ปะปนกับของจากบ้านนอก คุณ Ted ยังกลัวด้วยว่ามูลไก่จะแพร่เชื้อโรคและจะดึงดูดหนูด้วย แต่เทศมนตรี Tommy Wells เท่าที่ติดตามดูมา ก็ไม่เห็นว่าจะมีอันตรายต่อสุขภาพและกฎข้อบังคับที่เขียนไว้ก็เข้มงวด มีพนักงานอนามัยไปตรวจเป็นประจำทุกปี กฎข้อบังคับที่ว่านี้เทศมนตรีผู้นี้เพิ่งเขียนขึ้นมา และกำลังอยู่ในระหว่างการพิจารณา จากกรมต่างๆ ที่เกี่ยวข้องซึ่งเชื่อกันว่าจะใช้เวลานานกว่าจะผ่าน เพราะตอนนี้คณะเทศมนตรีกรุงวอชิงตัน จะต้องให้ความสนใจกับเรื่องงบประมาณขาดดุลเป็นหลัก แต่ไม่ว่าจะต้องรอกันนานสักแค่ไหนอย่างน้อยในตอนนี้คุณ Amanda ก็เป็นผู้หนึ่งในจำนวนคนไม่กี่คนในกรุงวอชิงตันที่คุยได้ว่ามีไข่สดให้ได้รับประทานทุกเช้า